
	1․ Պաշտպանության նախարարություն (կարծիք)
	17 հուլիսի 2025թ.

	
	Գրություն N 01/29.6/4/3105-2025

	2025 թվականի հուլիսի 15-ի Ձեր N 1/17.1/8009-25 գրության առնչությամբ հայտնում եմ, որ «Էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու դեպքում տրվող միանվագ դրամական օգնության չափն ու վճարման կարգը սահմանելու մասին» Կառավարության որոշման նախագծի վերաբերյալ դիտողություններ և առաջարկություններ չունենք:
	Ընդունվել է ի գիտություն։

	2․ Բնապահպանության և ընդերքի տեսչական մարմին (կարծիք)
	18 հուլիսի 2025թ.

	
	Գրություն N 01/29.6/7/5636-2025

	Ի պատասխան Ձեր 2025 թվականի հուլիսի 15-ի թիվ 1/17.1/8009 գրության՝ հայտնում եմ, որ ՀՀ բնապահպանության և ընդերքի տեսչական մարմինը  «Էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու դեպքում տրվող միանվագ դրամական օգնության չափը և վճարման կարգը սահմանելու մասին» ՀՀ կառավարության որոշման նախագծի վերաբերյալ առաջարկություններ և առարկություններ չունի։
	Ընդունվել է ի գիտություն։


	3․  Ներքին գործերի նախարարություն (կարծիք)
	19 հուլիսի 2025թ.

	
	Գրություն N 43/6/189444-25 

	Ի պատասխան Ձեր` 15.07.2025թ. թիվ 1/17.1/8009-2025 գրության` ՀՀ ներքին գործերի նախարարությունում ուսումնասիրվել է «Էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու դեպքում տրվող միանվագ դրամական օգնության չափը և վճարման կարգը սահմանելու մասին» ՀՀ կառավարության որոշման նախագիծը, որի վերաբերյալ առաջարկություններ և առարկություններ չկան։
	Ընդունվել է ի գիտություն։


	4. Աշխատանքի և սոցիալական հարցերի նախարարություն (կարծիք)
	24 հուլիսի 2025թ.

	
	Գրություն N ՆՄ/ԳԽ-2/20644-2025

	Ձեր՝ 15.07.2025 N 1/17.1/8009-2025 գրության
Ներկայացնում եմ Աշխատանքի և սոցիալական հարցերի նախարարության կարծիքը «Էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու դեպքում տրվող միանվագ դրամական օգնության չափը և վճարման կարգը սահմանելու մասին» Կառավարության որոշման նախագծի վերաբերյալ։
«Էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու դեպքում տրվող միանվագ դրամական օգնության չափը և վճարման կարգը սահմանելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ ներկայացվում է հետևյալ առաջարկությունները և դիտարկումները.
1.	Նախագծի և հավելվածի վերնագրերում, Նախագծի և հավելվածի  1-ին կետերում հստակության համար առաջարկում եմ «էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու» բառերը փոխարինել «Ծառայողական պարտականությունները կատարելիս էկոպարեկային ծառայողի զոհվելու կամ ծառայողական պարտականությունները կատարելիս էկոպարեկային ծառայողին հաշմանդամություն ունեցող անձ ճանաչելու» բառերով՝ հաշվի առնելով այն հանգամանքը, որ «Էկոպարեկային ծառայության մասին» օրենքի (այսուհետ՝ Օրենք)  29-րդ հոդվածի 1-ին մասի համաձայն՝ միանվագ դրամական օգնություն տրվում է  ծառայողական պարտականությունները կատարելիս զոհվելու (տրվում է ընտանիքի անդամին) կամ հաշմանդամություն ունեցող անձ ճանաչելու դեպքում։
2.	Նախագծով առաջարկվող հավելվածի 2-րդ և 3-րդ կետերով առաջարկվող գումարների չափերի մասով հարկ է նկատի ունենալ, որ դրանաք նույնական են զինվորական ծառայության ընթացքում զոհված կամ հաշմանդամություն ձեռք բերած զինծառայողների համար սահմանված չափերի հետ (սահմանված են Կառավարության 2018 թվականի օգոստոսի 9-ի թիվ 916-Ն որոշմամբ)։ Այս կապակցությամբ պետք է հաշվի առնել զինվորական ծառայության առանձնահատկություններն և այդ ծառայության հետ կապված ռիսկերը, որոնք պետք է համարժեք լինեն պետության կողմից տրվող սոցիալական երաշխիքների հետ։ Այս առումով առաջարկում եմ էկոպարեկային ծառայողների համար դրամական աջակցության չափերը սահմանել զինծառայողների համար սահմանված չափերից ավելի պակաս չափով (օրինակ՝ 50 տոկոսի չափով)։
3.	Նախագծի Հավելվածի 6-րդ կետով թվարկված են ընտանիքի այն անդամները, ովքեր միանվագ դրամական օգնություն ստանալու մասով կարող են շահառուներ հանդիսանալ։ Այս առումով առաջարկվում է մահացած Ծառայողի քրոջը կամ եղբորը շահառու ճանաչել, եթե Ծառայողը չունի ամուսին, զավակ (երեխա) կամ ծնող։ Ընդ որում, անհրաժեշտ է հավելվածով նախատեսել նաև շահառու հանդիսացող անձանց համաձայնությունը` դրամական օժանդակությունը շահառուներից մեկի անունով բացված բանկային հաշվին փոխանցելու կամ շահառուների ցանկությունը` դրամական օժանդակությունը շահառուների միջև բաժանելու և նրանցից յուրաքանչյուրին իր մասնաբաժինն առանձին վճարելու վերաբերյալ։
4.	Նախագծի Հավելվածի 7-րդ կետի 4-րդ ենթակետում առաջարկում եմ «բանկային ռեկվիզիտները» բառերը փոխարինել «անվամբ բացված բանկային հաշվի համարը» բառերով, իսկ «, իսկ դրա բացակայության դեպքում` նշում է Հայաստանի Հանրապետությունում գործող այն բանկը (կամ դրա մասնաճյուղը), որտեղից նախընտրում է ստանալ գումարը» բառերը հանել, քանի որ առանց բանկային հաշվի առկայության պետական բյուջեից բանկին կարող է գումար փոխանցվել, եթե բանկը Քաղաքացիական օրենսգրքի 928.8-րդ հոդվածով սահմանված կարգով միանվագ դրամական վճարների հաշվի պայմանագիր ունի կնքած Միասնական սոցիալական ծառայության հետ և տվյալ վճարատեսակը սահմանված է Կառավարության 2020 թվականի 2020 թվականի մարտի 12-ի N 287-Ն որոշմամբ։ Նույնաբովանդակ փոփոխություններ հարկ է կատարել նաև նախագծի ամբողջ տեքստում։ 
Տեղեկացնում եմ, որ այս մասով Կառավարության 2018 թվականի օգոստոսի 9-ի թիվ 916-Ն որոշման մեջ առաջիկայում նախատեսվում է կատարել համապատասխան փոփոխություն։
5.	Նախագծի Հավելվածով ներկայացված ընթացակարգերով սահմանված չեն նաև դրամական օգնություն ստանալու դիմումը մերժելու դեպքերը և հիմքերը։ Ըստ այդմ, առաջարկվում է նախատեսել կարգավորումներ այս մասով, ինչպես նաև նախատեսել, որ ստացված փաստաթղթերում (տեղեկություններում) թերություններ և (կամ) անճշտություններ հայտնաբերելու դեպքում Աշխատանքի և սոցիալական հարցերի նախարարությունը երեք աշխատանքային օրվա ընթացքում դրա մասին տեղեկացնում է Էկոպարեկային ծառայությանը` նշելով հայտնաբերված թերությունները և (կամ) անճշտությունները, որն էլ իր հերթին երեք աշխատանքային օրվա ընթացքում վերացնում է թերությունները և (կամ) անճշտություններն ու համապատասխան փաստաթղթերը (տեղեկությունները) կրկին ներկայացնում է Աշխատանքի և սոցիալական հարցերի նախարարություն:
6.	Նախագծի Հավելվածի 9-րդ կետում սահմանված է, որ մահվան կամ հաշմանդամության պատճառական կապի որոշման համար փորձաքննական եզրակացությունը տալիս է Հայաստանի Հանրապետության կառավարության 2018 թվականի ապրիլի 12-ի N 405-Ն որոշման N 1 հավելվածի 4-րդ կետով սահմանված Կենտրոնական ռազմաբժշկական փորձաքննական կենտրոնը (ԿՌԲՓԿ)։ 
Հարկ է նշել, որ վերոնշյալ կարգավորումը չի կարող գործել հետևյալ հիմնավորումներով.
«Զինվորական ծառայության և զինծառայողի կարգավիճակի մասին» օրենքի (այսուհետ՝ Օրենք) 3-րդ հոդվածի 1-ին մասի համաձայն՝ զինվորական ծառայությունը Հայաստանի Հանրապետության պաշտպանության և ներքին գործերի նախարարությունների ու ազգային անվտանգության համակարգերում օրենքով սահմանված պետական ծառայության տեսակ է: Սույն օրենքով և այլ օրենքներով սահմանված կարգով զինվորական ծառայություն անցնող անձինք համարվում են զինծառայող:
ՀՀ կառավարության 2018 թվականի ապրիլի 12-ի N 405-Ն որոշման  (այսուհետ՝ Որոշում) 1-ին հավելվածի 1-ին մասի համաձայն՝ Որոշման դրույթները տարածվում են՝ զինվորական հաշվառման ենթակա (նախազորակոչային տարիքի` 16-18 տարեկան (ներառյալ տվյալ տարվա ընթացքում 16 տարին լրացողներ)), պարտադիր զինվորական ծառայության շարքային և սպայական կազմերի զորակոչերի ենթակա, ներառյալ կամավոր հիմունքներով պարտադիր զինվորական ծառայություն անցնելու դիմում ներկայացրած իգական սեռի (18-27 (35), իսկ «Զինվորական ծառայության և զինծառայողի կարգավիճակի մասին» օրենքով սահմանված դեպքերում` նաև մինչև 28 տարեկան կամ պարտադիր զինվորական ծառայությունից առողջական վիճակի պատճառով վաղաժամկետ զորացրված և 27 (35) տարին չլրացած կամ օրենքի 19-րդ հոդվածի 1.1-ին մասում նշված և 37 տարին չլրացած (այսուհետ` զորակոչային) կամ 27 տարեկանից բարձր տարիք ունեցող և զինվորական ծառայություն չանցած՝ ներառյալ օրենքի 19-րդ հոդվածի 1.2-րդ մասում նշված, ինչպես նաև պահեստազորում հաշվառված (հաշվառվող) քաղաքացիների և զինվորական ծառայության մեջ գտնվող անձանց (այսուհետ՝ նաև զինապարտներ և զինծառայողներ), իսկ Օրենքով սահմանված դեպքերում՝ նաև զինծառայողներին հավասարեցված անձանց վրա:
Բացի այդ, հարկ է նկատի ունենալ, որ Կառավարության 2018 թվականի ապրիլի 12-ի N 405-Ն որոշման N 1 հավելվածի 82-84-րդ կետերի համաձայն՝ Պաշտպանության նախարարության կենտրոնական ռազմաբժշկական փորձաքննական կենտրոնը ռազմաբժշկական փորձաքննություն իրականացնող հաստիքային ղեկավար մարմին է, որի պետը նշանակվում է Պաշտպանության նախարարի հրամանով և հաշվետու է Պաշտպանության նախարարին: ԿՌԲՓԿ-ն ապահովում է տվյալ որոշմամբ սահմանված դեպքերում ռազմաբժշկական փորձաքննության իրականացումը։ ԿՌԲՓԿ-ի լիազորությունները սահմանվում են նշված որոշմամբ հաստատված կարգով և Հայաստանի Հանրապետության պաշտպանության նախարարի հրամաններով: ԿՌԲՓԿ-ի գործառույթները սահմանված են նույն հավելվածի 86-րդ կետով (Ծառայողի մահվան կամ հաշմանդամության պատճառական կապի որոշման համար փորձաքննական եզրակացություն տալը նախատեսված չէ այդ դրույթով)։ 
Նույն որոշման 100-րդ կետով ամրագրված է, որ պատճառական կապի պարզման այդ կարգը տարածվում է միայն զինված ուժերի պարտադիր և պայմանագրային ծառայության զինծառայողների, Հայաստանի Հանրապետության պաշտպանության մարտական գործողությունների մասնակիցների, Հայրենական մեծ պատերազմի վետերանների ու նրանց օրենքով հավասարեցված անձանց և պահեստազորի հավաքների մասնակիցների վրա։ Էկոպարեկային ծառայության աշխատակիցները «Զինվորական ծառայության և զինծառայողի կարգավիճակի մասին» օրենքի իմաստով զինծառայողներ չեն համարվում, ուստի վերը նշված բժշկական փորձաքննության կարգավորումները չեն տարածվում նրանց վրա։ Հետևաբար, ԿՌԲՓԿ-ն նկարագրությամբ նախատեսված «մահվան կամ հաշմանդամության պատճառական կապի որոշման համար փորձաքննական եզրակացությունը տալու» գործառույթ չի կարող իրականացվել: 
Ըստ այդմ, հավելվածի 9-16-րդ կետերը հակասում են գործող օրենսդրությանը, ինչպես պատճառական կապի որոշման համար փորձաքննական եզրակացությունը տալու իրավասու մարմնի մասով, այնպես էլ այդ եզրակացությունը տալու ընթացակարգերի մասով (եզրակացություն տալու համար հիմք է հանդիսանում էկոպարեկային ծառայության պետի տեղեկանքը, որը հիմնավորված չէ որևէ բժշկական փաստաթղթով, առկա չէ այն հիվանդությունների ցանկը, որն եզրակացությունը տալու համար կարող է հիմք հանդիսանալ և այլն)։ Պարզ չէ, թե էկոպարեկային ծառայության պետը ինչ ընթացակարգով, ինչ փաստաթղթերի հիման վրա է տալու հիվանդությունը ձեռք բերելու վերաբերյալ տեղեկանքը։
Ավելին, Նախագծի նախաբանի համաձայն՝ այն ընդունվում է ի կատարումն Օրենքի 29-րդ հոդվածի 2-րդ մասի, որի համաձայն Կառավարությունը լիազորված է սահմանելու միանվագ դրամական օգնության չափն ու վճարման կարգը, իսկ պատճառական կապը որոշելու կարգ սահմանելու լիազորություն Կառավարության համար Օրենքով նախատեսված չէ։
Այս կապակցությամբ առաջարկվում է էկոպարեկային ծառայողի մահվան կամ հաշմանդամության պատճառական կապը որոշելու ընթացակարգերը Կառավարության որոշմամբ սահմանել միայն Օրենքում համապատասխան փոփոխություն կատարելուց հետո, ընդ որում, եթե նախատեսվում է, որ  Ծառայողի մահվան կամ հաշմանդամության պատճառական կապի որոշման համար փորձաքննական եզրակացությունը պետք է տա ԿՌԲՓԿ-ն, ապա համապատասխան նախագիծը պետք է համաձայնեցնել նաև Պաշտպանության նախարարության հետ։
7. Առաջարկվում է նաև Նախագծի հավելվածի 13-րդ կետում ավելացնել բուժծառայության կամ այլ բժշկական հաստատության եզրակացության անհրաժեշտության վերաբերյալ դրույթ:
8. Նախագծի հավելվածի 16-րդ կետով սահմանվում է, որ ԿՌԲՓԿ-ի կողմից պատճառական կապի վերաբերյալ կայացրած եզրակացությունները կարող են բողոքարկվել եզրակացության կայացման օրվանից երկամսյա ժամկետում՝ վարչական (վերադասության) կամ դատական կարգով, սակայն հարկ է նշել, որ  ՀՀ կառավարության 2018 թվականի ապրիլի 12-ի N 405-Ն որոշմամբ հստակ նշված է բողոքարկման միայն դատական կարգի գործընթացը, ուստի առաջարկվում է հանել «վարչական (վերադասության)» բառերը: 
 9.	Նախագծի 20-րդ կետում «պատվիրված նամակով» բառերն առաջարկվում է փոխարինել «պատշաճ» բառով։
 10. Միաժամանակ առաջարկում եմ Նախագծից հանել «խեղում» բառը, քանի որ այն նույնացվում է «վնասվածք» բառի հետ: 
11.	Նախագծի հիմնավորման համաձայն՝ Նախագծի ընդունման դեպքում  Հայաստանի Հանրապետության պետական բյուջեի եկամուտներում և ծախսերում կառաջանան լրացուցիչ փոփոխություններ։  Այս առումով անհասկանալի է, թե ի՞նչ փոփոխությունների է հանգեցնելու նախագծի ընդունումը պետական բյուջեի եկամուտներում, իսկ ծախսերի մասով ներկայացված չէ որևէ հաշվարկ։ Բացի այդ, պետք է նկատի ունենալ, որ Աշխատանքի և սոցիալական հարցերի նախարարությանը այդ նպատակով միջոցներ հատկացված չեն։
	1. Չի ընդունվել։
Նախագծի մշակման լիազորող նորմ է հանդիսանում «Էկոպարեկային ծառայության մասին» օրենքի 29-րդ հոդվածի 2-րդ մասը։ Միաժամանակ «Էկոպարեկային ծառայության մասին» օրենքի 29-րդ հոդվածի 1-ին մասը, ինչպես նաև նախագծի հավելվածի 1-ին կետը հստակ սահմանում են, որ դրամական օգնությունը տրվում է ծառայողական պարտականությունները կատարելիս զոհվելու (տրվում է ընտանիքի անդամին) կամ հաշմանդամություն ունեցող անձ ճանաչելու դեպքում։
2. Չի ընդունվել։
ՀՀ կառավարության 2018 թվականի օգոստոսի 9-ի N 916-Ն որոշմամբ հաստատված N 1 հավելվածի 10-րդ կետի 1) ենթակետի համաձայն ծառայողական պարտականությունները կատարելու ժամանակ զոհված (մահացած) զինծառայողի ընտանիքին տրվում է դրամական աջակցություն երկու միլիոն դրամի չափով, իսկ 2) ենթակետի համաձայն զինվորական ծառայության ընթացքում զոհված (մահացած) զինծառայողի ընտանիքին` մեկ միլիոն դրամի չափով։ Այսինքն, Նախագծով որևէ փորձ չի արվում էկոպարեկային ծառայողին տրվող սոցիալական երաշխիքները հավասարեցնել զինծառայողներին տրվող սոցիալական երաշխիքներին։
Միաժամանակ, նախագծով նախատեսված գումարների չափերը որոշվել են՝ հաշվի առնելով ծառայության ռիսկայնությունը՝ բնապահպանական իրավախախտումներ (ապօրինի ծառահատում, որսագողություն, ձկնագողություն, պետական անտառային հողերի ապօրինի օգտագործում, ապօրինի արածեցում, աղբոտում, ախտոտում և այլն) հայտնաբերելու, կանխելու և կանխարգելելու, օրենքով սահմանված կարգով պատասխանատվության միջոց կիրառելու պարտականություններ և լիազորություններ ունեցող ծառայողների կյանքին և առողջությանը սպառնացող ամենօրյա վտանգը։   
3. Ընդունվել է։
Նախագծում կատարվել են համապատասխան փոփոխություններ և լրացումներ։
4. Ընդունվել է։
Նախագծում կատարվել է համապատասխան փոփոխություն։
5. Ընդունվել է։
Նախագծում կատարվել են համապատասխան լրացումներ։
6. Չի ընդունվել։
Օրենքի 29-րդ հոդվածի 2-րդ մասի համաձայն Կառավարությունը լիազորված է սահմանելու միանվագ դրամական օգնության չափն ու վճարման կարգը։ Վճարման կարգի շրջանակներում Նախագծով նախատեսվել է նաև կարգավորել պատճառական կապը որոշելու կարգը, որի արդյունքում էլ կտրամադրվի համապատասխան դրամական օգնությունը։
ՀՀ կառավարության 2018 թվականի ապրիլի 12-ի N 405-Ն որոշման N 1 հավելվածի 99-րդ կետի համաձայն ԿՌԲՓԿ-ն եզրակացություն է կայացնում պատճառական կապի մասին, իսկ 101-րդ կետի համաձայն պատճառական կապը սահմանելիս տալիս է որոշակի եզրակացություններ։
Սույն Նախագծով էկոպարեկային ծառայողները չեն հավասարեցվում զինծառայողներին, ինչպես նաև Նախագծի ընդունման արդյունքում վերջիններս չեն համարվելու «Զինվորական ծառայության և զինծառայողի կարգավիճակի մասին» օրենքի իմաստով զինծառայողներ։ Նախագծով Կառավարությունը ԿՌԲՓԿ-ին  լիազորում է սահմանել էկոպարեկային ծառայողի մահվան կամ հաշմանդամության պատճառական կապը, որի արդյունքում վերջինս կտրամադրի եզրակացություն, որ էկոպարեկային ծառայողը հիվանդությունը ձեռք է բերել կամ վնասվածքը ստացել է Ծառայողական պարտականությունները կատարելիս, կամ կհերքի այդ փաստը։
Այն դիտարկմանը, թե էկոպարեկային ծառայության պետը ինչ ընթացակարգով, ինչ փաստաթղթերի հիման վրա է տալու հիվանդությունը ձեռք բերելու վերաբերյալ տեղեկանքը, հայտնում ենք, որ դա կապահովվի համապատասխան ստորաբաժանման ղեկավարի՝ դեպքի վերաբերյալ զեկուցագրով ներկայացված տեղեկատվության և համապատասխան բժշկական հաստատության կողմից տրված փաստաթղթերի հիման վրա։
Միաժամանակ հայտնում ենք, որ Նախագիծը կարծիքի է ներկայացվել նաև Պաշտպանության նախարարությանը, որի վերաբերյալ վերջինս իր 2025 թվականի հուլիսի 17-ի N 01/29.6/4/3105-2025 գրությամբ ներկայացրել է, որ Նախագծի վերաբերյալ դիտողություններ և առաջարկություններ չունի (ներառված է սույն ամփոփաթերթում)։
7. Ընդունվել է։
Կատարվել է համապատասխան լրացում։
8. Չի ընդունվել։
ՀՀ կառավարության 2018 թվականի ապրիլի 12-ի N 405-Ն որոշման N 1 հավելվածի 105-րդ կետի 3-րդ պարբերության համաձայն՝ ԿՌԲՓԿ-ի կողմից պատճառական կապի վերաբերյալ կայացրած եզրակացությունները կարող են բողոքարկվել եզրակացության կայացման օրվանից երկամսյա ժամկետում՝ վարչական (վերադասության) կամ դատական կարգով: 
9. Ընդունվել է։
Կատարվել է համապատասխան փոփոխություն։
10. Ընդունվել է։
Կատարվել է համապատասխան փոփոխություն։
11. Ընդունվել է։
Ծառայությունը 2024 թվականի հունվարի 1-ից ստեղծված լինելու և նախկինում տեղի ունեցած դեպքերի թվի, վերլուծություններ կատարելու և կանխատեսումներ անելու համար այլ տեղեկությունների բացակայության պատճառով ներկայումս պետական բյուջեի ծախսերի մասով որևէ հաշվարկ ներկայացնել հնարավոր չէ։


	5. Արդարադատության նախարարություն (պետական-իրավական փորձագիտական եզրակացություն)
	22 օգոստոսի 2025թ.

	
	Գրություն N /27.1/37578-2025

	Ի պատասխան Ձեր՝ 2025 թվականի հուլիսի 31-ի 1/17.1/8621-2025 գրության՝ կից ներկայացվում է «Էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու դեպքում տրվող միանվագ դրամական օգնության չափը և վճարման կարգը սահմանելու մասին» ՀՀ կառավարության որոշման նախագծի վերաբերյալ Արդարադատության նախարարության պետական փորձագիտական եզրակացությունը։
1.«Էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու դեպքում տրվող միանվագ դրամական օգնության չափն ու վճարման կարգը սահմանելու մասին» ՀՀ կառավարության որոշման նախագծի (այսուհետ՝ նախագիծ) հավելվածի 1-ին կետն անհրաժեշտ է շարադրել հետևյալ խմբագրությամբ. «Սույն կարգով կարգավորվում են էկոպարեկային ծառայողի (այսուհետ՝ Ծառայող) կողմից ծառայողական պարտականությունները կատարելու ժամանակ զոհված զինծառայողի ընտանիքին կամ ծառայողական պարտականությունները կատարելիս Ծառայողին հաշմանդամություն ունեցող անձ ճանաչելու դեպքում տրվող միանվագ դրամական օգնության չափի և վճարման գործընթացի հետ կապված հարաբերությունները:»:
2.Նախագծի հավելվածի 3-րդ կետում «կատարելիս» բառն անհրաժեշտ է փոխարինել «կատարելու ժամանակ» բառերով:
	3.Նախագծի հավելվածի 4-րդ կետից անհրաժեշտ է հանել «(մահանալը)» բառը՝ նկատի ունենալով «Էկոպարեկային ծառայության մասին» օրենքի 29-րդ հոդվածի 2-րդ մասի, ինչպես նաև նախագծի և հավելվածի վերնագրերի պահանջները: Նույն դիտողությունը վերաբերում է նաև հավելվածի ամբողջ տեքստին:
	Նույն կետի 2-րդ նախադասությունն անհրաժեշտ է շարադրել հետևյալ խմբագրությամբ. «Կանխամտացված օրինազանցության փաստը կարող է հաստատվել օրենքով սահմանված կարգով:»:
	4.Նախագծի հավելվածի 7-րդ կետի 1-ին ենթակետում «(առկայության դեպքում).» բառերից հետո նշված է 2-րդ ենթակետ, որն առաջարկում ենք նշել նոր պարբերությունից: 
Միաժամանակ, հայտնում ենք, որ հավելվածի 7-րդ կետում առկա է երկու «2)» ենթակետ: 
	5. Նախագծի հավելվածի 7-րդ կետի 3-րդ ենթակետում նշված է զոհված ծառայողի մահվան պատճառական կապի մասին իրավասու պետական մարմնի կողմից տրված տեղեկանքի մասին: Նույն տեղեկանքի մասին նշվում է նաև հավելվածի 8-րդ կետում: Այնինչ, հավելվածի 9-րդ և 10-րդ կետերում նշվում է «փորձաքննական եզրակացություն» հասկացությունը, իսկ 12-րդ կետում խոսքը գնում է  պատճառական կապի որոշման մասին:
	Այդ առումով հարկ է նկատի ունենալ «Նորմատիվ իրավական ակտերի մասին» օրենքի 15-րդ հոդվածի 2-րդ մասի պահանջները, որոնց համաձայն՝  նորմատիվ իրավական ակտում միևնույն միտքն արտահայտելիս կիրառվում են միևնույն բառերը, տերմինները կամ բառակապակցությունները` որոշակի հերթականությամբ: Ուստի, վերոնշյալի համատեքստում, նախագծում օգտագործվող հասկացությունների կիրառությունն անհրաժեշտ է վերանայել:
Միաժամանակ, հավելվածի 7-րդ կետի 4-րդ ենթակետում «իր» բառն անհրաժեշտ է փոխարինել «շահառուի» բառով:
	6.Նախագծի հավելվածի 10-ից 16-րդ կետերի դրույթներում խոսքը գնում է կենտրոնական ռազմաբժշկական փորձաքննական կենտրոնի (ԿՌԲՓԿ) գործառույթների մասին, որոնք հստակ սահմանված են Հայաստանի Հանրապետության կառավարության 2018 թվականի ապրիլի 12-ի N 405-Ն որոշմամբ: Ուստի վերոնշյալ որոշման դրույթների կրկնության անհրաժեշտությունը սույն ակտում բացակայում է, քանի որ հիշյալ դրույթները սույն ակտի կարգավորման առարկան չեն հանդիսանում:  
	7.Նախագծի հավելվածի 22-րդ կետում անհրաժեշտ է ապահովել շաղկապների կիրառման կանոնները, մասնավորապես՝ եթե թվարկված բոլոր պայմաններից բավական է միայն մեկի առկայությունը, ապա գործածել «կամ» շաղկապը, իսկ եթե թվարկված բոլոր պայմանների առկայությունը պարտադիր է, ապա գործածել «և» շաղկապը՝ հաշվի առնելով «Նորմատիվ իրավական ակտերի մասին» օրենքի 16-րդ հոդվածի պահանջները:
	8.Նախագծի հավելվածի Ձև 1-ի և Ձև 2-ի բոլոր «հաշվառման հասցեն» բառերն անհրաժեշտ է փոխարինել «բնակության վայրը» բառերով՝ նկատի ունենալով ՀՀ քաղաքացիական օրենսգրքի 23-րդ հոդվածի պահանջները:
	1. Չի ընդունվել։
«Նորմատիվ իրավական ակտերի մասին» օրենքի 12-րդ հոդվածի 1-ին մասի համաձայն՝ նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը: Այս առումով Նախագծի հավելվածի 1-ին կետը պետք է համապատասխանի Նախագծի և դրա հավելվածի վերնագրին։ Միաժամանակ եզրակացությամբ առաջարկվող «զինծառայողի» բառը կիրառելն անհնար է՝ հաշվի առնելով այն, որ էկոպարեկային ծառայողը չի համարվում զինծառայողին հավասարեցված անձ։
2. Չի ընդունվել։
Նախագծի մշակման լիազորող նորմ է հանդիսանում «Էկոպարեկային ծառայության մասին» օրենքի 29-րդ հոդվածի 1-ին մասը, որի համաձայն՝ Ծառայողական պարտականությունները կատարելիս զոհվելու դեպքում՝ Ծառայողի ընտանիքի անդամներին, ինչպես նաև Ծառայողին հաշմանդամություն ունեցող անձ ճանաչելու դեպքում տրվում է միանվագ դրամական օգնություն։
3.  Ընդունվել է։
Կատարվել են համապատասխան փոփոխություններ։
4. Ընդունվել է։
Կատարվել են համապատասխան փոփոխություններ։
5. Ընդունվել է մասամբ։
«Անձի ֆունկցիոնալության գնահատման մասին» օրենքի 3-րդ հոդվածի 1-ին մասի 10-րդ կետի և ՀՀ կառավարության 2022 թվականի հուլիսի 28-ի «Անձի ֆունկցիոնալության գնահատման կարգը հաստատելու մասին» N 1180-Ն որոշման 4-րդ կետի համաձայն իրավասու պետական մարմին է հանդիսանում Միասնական սոցիալական ծառայությունը։ Նույն որոշման 2-րդ կետի համաձայն՝ անձի ֆունկցիոնալության գնահատումն իրականացվում է «Անձի ֆունկցիոնալության գնահատման մասին» օրենքի 7-րդ հոդվածի 5-րդ մասով սահմանված դեպքերում՝ անձի առողջական խնդիրների, գործունեության ու մասնակցության և միջավայրային արգելքների գնահատման հիման վրա անձին որպես հաշմանդամություն ունեցող անձ ճանաչելու կամ մերժելու, անձի ֆունկցիոնալության սահմանափակման աստիճանը որոշելու և դրանց հիման վրա անհատական կարիքներին համարժեք ծառայությունների անհատական ծրագիրը կազմելու կամ անձի մասնագիտական աշխատունակության կորստի աստիճանը կամ հաշմանդամության պատճառական կապը կամ մահվան պատճառական կապը որոշելու կամ ժամանակավոր անաշխատունակության թերթիկի երկարաձգման վերաբերյալ եզրակացություն տալու նպատակներով։ Հավելվածի 9-րդ և 10-րդ կետերում նշված «փորձաքննական եզրակացություն» հասկացությունը վերաբերում է 2018 թվականի ապրիլի 12-ի N 405-Ն որոշման N 1 հավելվածի 4-րդ կետով սահմանված կենտրոնական ռազմաբժշկական փորձաքննական կենտրոնի (ԿՌԲՓԿ) կողմից տրված եզրակացությանը, որի հիման վրա էլ անձի ֆունկցիոնալության գնահատման շրջանակներում  Միասնական սոցիալական ծառայության (իրավասու պետական մարմնի) կողմից տրվում է որոշում հաշմանդամության պատճառական կապի կամ մահվան պատճառական կապի մասին։
Հավելվածի 7-րդ կետի 4-րդ ենթակետում (եզրակացության 4-րդ կետով առաջարկված փոփոխության ընդունման արդյունքում 5-րդ ենթակետում)  «իր» բառը փոխարինվել է «շահառուի» բառով։
6. Չի ընդունվել։
Դրույթների կրկնությունը բացակայում է, քանի որ Հայաստանի Հանրապետության կառավարության 2018 թվականի ապրիլի 12-ի N 405-Ն որոշմամբ ԿՌԲՓԿ-ի գործառույթները վերաբերում են զինծառայողներին և նրանց հավասարեցված անձանց ռազմաբժշկական փորձաքննությանը։ Էկոպարեկային ծառայողները չեն համարվում զինծառայողներին հավասարեցված անձինք։ Այդ իսկ պատճառով Նախագծի հավելվածի 10-16-րդ կետերով տրված կարգավորումները վերաբերում են էկոպարեկային  ծառայողների մահվան կամ հաշմանդամության պատճառական կապի որոշման նպատակով համապատասխան եզրակացությունների տրամադրմանը, որոնք նախատեսվում է իրականացնել կենտրոնական ռազմաբժշկական փորձաքննական կենտրոնի (ԿՌԲՓԿ) կողմից։ 
7. Ընդունվել է։
Կատարվել են համապատասխան փոփոխություններ։
8. Ընդունվել է։
Կատարվել են համապատասխան փոփոխություններ։

	6. Ֆինանսների նախարարություն (կարծիք)
	30 հուլիսի 2025թ.

	
	Գրություն N 01/11-1/16718-2025

	Ի պատասխան Ձեր սույն թվականի հուլիս 10-ի N 1/05.1/7845-2025 գրության` ՀՀ ֆինանսների նախարարությունն ուսումնասիրել է «Էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու դեպքում տրվող միանվագ դրամական օգնության չափն ու վճարման կարգը սահմանելու մասին» ՀՀ կառավարության որոշման նախագիծը (այսուհետ՝ Նախագիծ) և հայտնում է հետևյալը.
[bookmark: _Hlk156815608]Նախագծով սահմանվում է էկոպարեկային ծառայողի կյանքին և առողջությանը ծառայության ընթացքում պատճառված վնասի դեպքերում տրվող միանվագ դրամական օգնության չափն ու վճարման կարգը ((զոհվելու (մահանալու) դեպքում 1․0 մլն դրամ, ֆունկցիոնալության սահմանափակում ձեռք բերելու դեպքում՝ նշված գումարի նկատմամբ տոկոսային հարաբերությամբ (ֆունկցիոնալության սահմանափակման խորը աստիճան՝ 50%, ծանր աստիճան ՝ 40% և միջին աստիճան՝ 30%)): Մինչդեռ, Նախագծի հիմնավորմամբ պարզաբանված չէ, թե ինչ հիմքով են սահմանվել էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու դեպքում տրվող միանվագ դրամական օգնության չափերը։
Ընդ որում, նկատի ունենալով, որ Նախագծի ընդունումը հանգեցնելու է լրացուցիչ ծախսերի առաջացման՝ չի ներկայացվել Նախագծի ընդունման պարագայում կանխատեսումային ֆինանսական գնահատականը՝ հիմնված նախորդ տարիներին արձանագրված /բացահայտված դեպքերի ուսումնասիրությունների վրա:
Միաժամանակ Նախագծի հավելվածի 20-րդ կետի համաձայն, Աշխատանքի և սոցիալական հարցերի նախարարությունը ցուցակը ստանալուց հետո 5 աշխատանքային օրվա ընթացքում միանվագ դրամական օգնության գումարը վճարում է Շահառուին կամ Ծառայողին: Այս կապակցությամբ, նշենք, որ հիշյալ նպատակով ՀՀ աշխատանքի և սոցիալական հարցերի նախարարության կողմից իրականացվող ծրագրերում ՀՀ 2025 թվականի պետական բյուջեով և 2026թ. բյուջետային հայտով ծախսերի ծրագրով համապատասխան միջոցներ նախատեսված չեն:
	Ընդունվել է։
Նախագծով նախատեսված միանվագ դրամական օգնության չափերը որոշվել են հաշվի առնելով ծառայության ռիսկայնությունը՝ բնապահպանական իրավախախտումներ (ապօրինի ծառահատում, որսագողություն, ձկնագողություն, պետական անտառային հողերի ապօրինի օգտագործում, ապօրինի արածեցում, աղբոտում, ախտոտում և այլն) հայտնաբերելու, կանխելու և կանխարգելելու, օրենքով սահմանված կարգով պատասխանատվության միջոց կիրառելու պարտականություններ և լիազորություններ ունեցող ծառայողների կյանքին և առողջությանը սպառնացող ամենօրյա վտանգը։   
Հաշվի առնելով այն, որ էկոպարեկային ծառայությունը ստեղծվել և գործում է 2024 թվականի հունվարի 1-ից և նախորդ տարիներին արձանագրված/բացահայտված դեպքերը բացակայում են, այս իսկ պատճառով Նախագծի ընդունման պարագայում կանխատեսումային ֆինանսական գնահատականը չի ներկայացվել։
Նախագիծը մշակվել է՝ հիմք ընդունելով «Էկոպարեկային ծառայության մասին» օրենքում փոփոխություններ կատարելու մասին» ՀՕ-101-Ն օրենքի 1-ին հոդվածի դրույթները, որն ընդունվել է 2025 թվականի մայիսի 12-ին, որն ուժի մեջ է մտել 2025 թվականի մայիսի 31-ին։ Այդ իսկ պատճառով  ՀՀ աշխատանքի և սոցիալական հարցերի նախարարության կողմից իրականացվող ծրագրերում ՀՀ 2025 թվականի պետական բյուջեով և 2026թ. բյուջետային հայտով ծախսերի ծրագրով համապատասխան միջոցներ նախատեսված չեն: Սակայն, Նախագծի ընդունման պարագայում էկոպարեկային ծառայությունը ձեռնամուխ կլինի սահմանված կարգով այդ միջոցները ապահովելու գործընթացին։


	7. Քաղաքացիական ծառայության գրասենյակ (կարծիք)
	03 սեպտեմբերի 2025թ.

	
	Գրություն N /46.3/28792-2025

	Ուսումնասիրելով Ձեր՝ 2025 թվականի օգոստոսի 28-ի N Ե/1/1867-25 գրությամբ ներկայացված «Էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու դեպքում տրվող միանվագ դրամական օգնության չափը և վճարման կարգը սահմանելու մասին» Կառավարության որոշման նախագիծը՝ (այսուհետ՝ Նախագիծ) հայտնում ենք հետևյալը․
Նախագծով առաջարկվում է սահմանել էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու դեպքում տրվող միանվագ դրամական օգնության չափը և վճարման կարգը` համաձայն հավելվածի: Նախագծով սահմանվող հավելվածի 4-րդ կետի համաձայն՝ միանվագ դրամական օգնություն չի տրվում, եթե Ծառայողի զոհվելը  կամ հաշմանդամություն ունեցող անձ ճանաչվելը նրա կողմից կատարված կանխամտածված օրինազանցության հետևանք է: Կանխամտածված օրինազանցության փաստը կարող է հաստատվել օրենքով սահմանված կարգով։
Առաջարկվող կարգավորումը խնդրահարույց է, քանի որ իրավական որոշակիության սահմանադրական սկզբունքի համաձայն՝ իրավական նորմը պետք է ձևակերպված լինի բավարար չափով որոշակի, որպեսզի իրավահարաբերության բոլոր սուբյեկտների համար լինի կանխատեսելի և հստակ: Բացի այդ, կանխամտածված օրինազանցության փաստը հաստատվելը «կարող է» արտահայտությունով ձևակերպելը իրավակիրառ պրակտիկայում կարող է կիրառվել կամ մեկնաբանվել որպես հայեցողական հնարավորություն, մեկ այլ դեպքում՝ պարտավորություն՝ դրանից բխող բացասական հետևանքներով հանդերձ:
Ելնելով վերոգրյալից՝ առաջարկում ենք քննարկման առարկա դարձնել խնդրո առարկա դրույթի վերանայման հարցը՝ դրա որոշակիության ապահովման համատեքստում։
	Ընդունվել է։
Նախագծի 4-րդ կետի 2-րդ նախադասությունը շարադրվել է հետևյալ խմբագրությամբ.
 «Օրինազանցության փաստը հաստատվում է սահմանված կարգով իրականացված ծառայողական քննության, իրավապահ մարմինների կողմից իրենց լիազորությունների շրջանակներում իրականացված քննությունների, կազմված եզրակացությունների արդյունքներով, օրինական ուժի մեջ մտած դատական ակտերով և այլն։»։

	8. Վարչապետի աշխատակազմի իրավաբանական վարչություն (եզրակացություն)
	26 սեպտեմբերի 2025թ.

	
	Գրություն N 02/12.93/30519-2025

	Ներկայացված նախագծի 9-րդ կետով կենտրոնական ռազմաբժշկական փորձաքննական կենտրոնին վերապահվում է Էկոպարեկային ծառայողի մասով եզրակացություն տալու իրավասություն, սակայն առաջարկվող կարգավորումը համադրելի չէ ՀՀ կառավարության 2018 թվականի ապրիլի 12-ի N 405-Ն որոշման N 1 հավելվածի 99-րդ կետով սահմանված կարգավորումների հետ, որոնցով նշված հանձնաժողովին վերապահված է միայն զինապարտների և զինծառայողների մասով եզրակացություն տալու իրավասություն:
	Ընդունվել է։
ՀՀ կառավարության 2018 թվականի ապրիլի 12-ի N 405-Ն որոշմամբ Նախագծով նախատեսված հարաբերությունները կարգավորելը չի բխում «Զինվորական ծառայության և զինծառայողի կարգավիճակի մասին» օրենքից։
Այդ իսկ պատճառով հաշվի առնելով այն հանգամանքը, որ էկոպարեկային ծառայողները չեն հանդիսանում զինծառայողներ կամ նրան հավասարեցված անձինք, ուստի սույն Նախագծով ԿՌԲՓԿ-ին լիազորություն է տրվում տրամադրել էկոպարեկային ծառայողի մահվան կամ հաշմանդամության պատճառական կապի որոշման համար փորձաքննական եզրակացություն։ 

	9. Վարչապետի աշխատակազմի պետաիրավական վարչություն (եզրակացություն)
	26 սեպտեմբերի 2025թ.

	
	Գրություն N 02/12.93/30519-2025

	Հավելվածի 4-րդ կետի համաձայն՝ էկոպարեկային ծառայողին միանվագ դրամական օգնություն չի տրամադրվելու, եթե ծառայողի զոհվելը  կամ հաշմանդամություն ունեցող անձ ճանաչվելը նրա կողմից կատարված կանխամտածված օրինազանցության հետևանք է: Միևնույն ժամանակ, նախատեսվում է, որ օրինազանցության փաստը հաստատվելու է սահմանված կարգով իրականացված ծառայողական քննության, իրավապահ մարմինների կողմից իրենց լիազորությունների շրջանակներում իրականացված քննությունների, կազմված եզրակացությունների արդյունքներով, օրինական ուժի մեջ մտած դատական ակտերով և այլն։ Մինչդեռ, մեր գնահատմամբ, օրինազանցության փաստի հաստատման նախատեսվող կառուցակարգերը խնդրահարույց են: Մասնավորպես, պարզ չէ, թե իրավապահ մարմինների կողմից իրականացված քննության արդյունքների ներքո ինչ է նկատի առնվում, մյուս կողմից, պարզ չէ ինչ եզրակացությունների մասին է խոսքը գնում: Միևնույն ժամանակ, «և այլն» ձևակերպումն էլ իր հերթին, անորոշ է և լայն մեկնաբանման հնարավորություն է տալիս:
	Ընդունվել է։
Իրավապահ մարմինների կողմից իրականացված քննությունների արդյունքները կարող են արտացոլվել քրեական վարույթի շրջանակներում պարզված հանգամանքներով։
Միաժամանակ Նախագծի հավելվածի 4-րդ կետից հանվել են «, կազմված եզրակացությունների» և «և այլն» բառերը։

	10. Վարչապետի աշխատակազմի տարածքային զարգացման և շրջակա միջավայրի հարցերի վարչություն (եզրակացություն) 
	26 սեպտեմբերի 2025թ.

	
	Գրություն N 02/12.93/30519-2025

	1. Նախագծի հավելվածի 9-րդ կետով նախատեսվում է սահմանել, որ էկոպարեկային ծառայողի մահվան կամ հաշմանդամության պատճառական կապի որոշման համար փորձաքննական եզրակացությունը տալիս է ՀՀ կառավարության 2018 թվականի ապրիլի 12-ի N 405-Ն որոշման (այսուհետ՝ Որոշում)  N 1 հավելվածի 4-րդ կետով սահմանված կենտրոնական ռազմաբժշկական փորձաքննական կենտրոնը (այսուհետ՝ ԿՌԲՓԿ)։ Հարկ է նկատի ունենալ, որ Որոշման N 1 հավելվածի 4-րդ կետով սահմանված են կարգում օգտագործվող հապավումները, ուստի համապատասխան կետին տրված հղումը լրամշակման կարիք ունի։
2. Նախագծում հստակեցման կարիք ունի «իրավասու պետական մարմին» հասկացությունը՝ հաշվի առնելով այն հանգամանքը, որ մի դեպքում այն դիտարկվում է որպես զոհված ծառայողի մահվան պատճառական կապի մասին տեղեկանք ներկայացնող մարմին, մյուս դեպքում՝  ծառայողի հիվանդության պատճառական կապի մասին տեղեկանք ներկայացնող, իսկ մեկ այլ դեպքում՝ ծառայողի հաշմանդամության պատճառական կապը որոշող մարմին։
3. Առաջարկում ենք Նախագծում նույնաբովանդակ բառերը սահմանել միօրինակ ձևակերպումներով։ Մասնավորապես․ հավելվածի Ձև 1-ով և Ձև 2-ով առաջարկվում է սահմանել միանվագ դրամական օգնություն ստանալու դիմումների ձևերը, մինչդեռ դիմումը լրացվում է միանվագ դրամական աջակցություն ստանալու մասին։
4. Առաջարկում ենք քննարկել Նախագծում դիմումների ընդունման ընթացակարգը բացառապես էլեկտրոնային եղանակով իրականացնելու հարցը։
5. Հաշվի առնելով Նախագծով նախատեսվող միանվագ դրամական օգնությունը շահառուի անունով բացված բանկային հաշվի համարին փոխանցելուն վերաբերելի կարգավորումները՝ առաջարկում ենք Նախագիծը համաձայնեցնել նաև Կենտրոնական բանկի հետ։
6. Նախագծում հստակեցման կարիք ունի փորձաքննական եզրակացություն ստանալու նպատակով ԿՌԲՓԿ-ին դիմելու ընթացակարգը։ 
7. Որոշմամբ էկոպարեկային ծառայողի մահվան կամ հաշմանդամության պատճառական կապի որոշման համար փորձաքննական եզրակացություն տրամադրելուն վերաբերելի կարգավորումներ սահմանված չեն։ Ուստի՝ առաջարկում ենք Պաշտպանության և Աշխատանքի և սոցիալական  հարցերի նախարարությունների հետ ևս մեկ անգամ քննարկել Որոշման կարգավորումների՝ սույն Նախագծի վրա տարածվելու հարցը, կամ անհրաժեշտության դեպքում՝ Որոշման մեջ համապատասխան փոփոխություն կատարելու հարցը։
	1. Ընդունվել է։
Նախագծի հավելվածի 9-րդ կետում «4-րդ»  թիվը փոխարինվել է «99-րդ» թվով։
2. Ընդունվել է։
«Անձի ֆունկցիոնալության գնահատման մասին» օրենքի 3-րդ հոդվածի 1-ին մասի 10-րդ կետի և ՀՀ կառավարության 2022 թվականի հուլիսի 28-ի «Անձի ֆունկցիոնալության գնահատման կարգը հաստատելու մասին» N 1180-Ն որոշման 4-րդ կետի համաձայն իրավասու պետական մարմին է հանդիսանում Միասնական սոցիալական ծառայությունը։ Նույն որոշման հավելվածի 2-րդ կետի համաձայն՝ անձի ֆունկցիոնալության գնահատումն իրականացվում է «Անձի ֆունկցիոնալության գնահատման մասին» օրենքի 7-րդ հոդվածի 5-րդ մասով սահմանված դեպքերում՝ անձի առողջական խնդիրների, գործունեության ու մասնակցության և միջավայրային արգելքների գնահատման հիման վրա անձին որպես հաշմանդամություն ունեցող անձ ճանաչելու կամ մերժելու, անձի ֆունկցիոնալության սահմանափակման աստիճանը որոշելու և դրանց հիման վրա անհատական կարիքներին համարժեք ծառայությունների անհատական ծրագիրը կազմելու կամ անձի մասնագիտական աշխատունակության կորստի աստիճանը կամ հաշմանդամության պատճառական կապը կամ մահվան պատճառական կապը որոշելու կամ ժամանակավոր անաշխատունակության թերթիկի երկարաձգման վերաբերյալ եզրակացություն տալու նպատակներով։ Այս առումով Նախագծում հստակեցվել է, որ իրավասու պետական մարմինը  Հայաստանի Հանրապետության աշխատանքի և սոցիալական հարցերի նախարարության միասնական սոցիալական ծառայությունն է։
Վերոնշյալի հաշվառմամբ Նախագծով նախատեսվում է, որ ԿՌԲՓԿ-ի կողմից տրված եզրակացության հիման վրա անձի ֆունկցիոնալության գնահատման շրջանակներում Միասնական սոցիալական ծառայության (իրավասու պետական մարմնի) կողմից կտրվի որոշում հաշմանդամության պատճառական կապի կամ մահվան պատճառական կապի մասին։
Միաժամանակ նախագծի ամբողջ տեքստում հստակեցվել է, որ իրավասու պետական մարմինը տալիս է որոշում, այլ ոչ տեղեկանք՝ հաշվի առնելով «Անձի ֆունկցիոնալության գնահատման մասին» օրենքի 7-րդ հոդվածի 5-րդ մասի 1-ին կետի ը և ժ ենթակետերի և 8-րդ հոդվածի 3-րդ մասի 6-րդ և 7-րդ կետերի դրույթները։
3. Ընդունվել է։
Կատարվել են համապատասխան փոփոխություններ։
4. Ընդունվել է։
Նախագծով նախատեսվել է, որ դիմումները ներկայացվում են էլեկտրոնային եղանակով՝ էկոպարեկային ծառայության պաշտոնական էլեկտրոնային հասցեին։
5. Ընդունվել է։
Նախագիծը կներկայացվի կարծիքի Կենտրոնական բանկ։
6. Ընդունվել է։
Նախագծում հստակեցվել է փորձաքննական եզրակացություն ստանալու նպատակով ԿՌԲՓԿ-ին դիմելու ընթացակարգը՝ մասնավորապես սահմանվել է, որ Ծառայողի մահվան դեպքում Նախագծի հավելվածի կարգի 13-րդ կետով սահմանված փաստաթղթերը ԿՌԲՓԿ-ին ներկայացնում է Շահառուն, իսկ ԿՌԲՓԿ-ի կողմից փորձաքննությունն իրականացվում և դրա հիման վրա Ծառայողին, իսկ Ծառայողի մահացած լինելու դեպքում Շահառուին փորձաքննական եզրակացությունը տրամադրվում է Նախագծի հավելվածով սահմանված փաստաթղթերը ԿՌԲՓԿ ներկայացնելուց հետո մեկամսյա ժամկետում։
7. Ընդունվել է։
Նախագիծը կներկայացվի կարծիքի Պաշտպանության և Աշխատանքի և սոցիալական  հարցերի նախարարություններ։

	11. Պաշտպանության նախարարություն (կարծիք)
	17 հոկտեմբերի 2025թ.

	
	Գրություն N ՊՆ/01/12208-2025

	2025 թվականի հոկտեմբերի 10-ի Ձեր N 1/17.1/11522-2025 գրությամբ ներկայացված «Էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու դեպքում տրվող միանվագ դրամական օգնության չափն ու վճարման կարգը սահմանելու մասին» Կառավարության որոշման լրամշակված նախագծի ուսումնասիրության արդյունքներով առաջարկում ենք կարգի 9-ից 18-րդ կետերը հանել, քանի որ Պաշտպանության նախարարության ԿՌԲՓԿ-ի իրավասությունները՝ համապատասխան շահառուների մասով իրականացնելու ռազմաբժշկական փորձաքննություն՝ սահմանված է «Զինվորական ծառայության և զինծառայողի կարգավիճակի մասին» ՀՀ օրենքով, որի գործողությունը չի տարածվում էկոպարեկային ծառայության ծառայողների վրա:	
	Բացի այդ, հայտնում եմ, որ՝ 	
	1) կարգի 9-ից 18-րդ կետերի կարգավորումները դուրս են «Էկոպարեկային ծառայության մասին» օրենքի 2-րդ հոդվածի և ներկայացված նախագծի կարգավորման առարկայից,	
	2) ՊՆ ԿՌԲՓԿ-ն օրենքով լիազորված չէ փորձագիտական եզրակացություն տրամադրելու մահվան պատճառական կապի վերաբերյալ:
	Ընդունվել է։
Նախագիծը լրամշակվել է։

	12. Աշխատանքի և սոցիալական հարցերի նախարարություն (կարծիք)
	22 հոկտեմբերի 2025թ.

	
	Գրություն N ԱԹ/ԳԽ/30110-2025

	Ձեր՝ 10.10.2025 N 1/17.1/11522-2025 գրության
Կից ներկայացնում եմ «Էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու դեպքում տրվող միանվագ դրամական օգնության չափը և վճարման կարգը սահմանելու մասին» ՀՀ կառավարության որոշման նախագծի լրամշակված փաթեթի վերաբերյալ Աշխատանքի և սոցիալական հարցերի նախարարության կարծիքը:
«Էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու դեպքում տրվող միանվագ դրամական օգնության չափը և վճարման կարգը սահմանելու մասին» ՀՀ կառավարության որոշման լրամշակված նախագծի (այսուհետ՝ Նախագիծ) վերաբերյալ ներկայցնում եմ հետևյալը.
1.	Նախագծի նախաբանի համաձայն՝ այն ընդունվում է ի կատարումն «Էկոպարեկային ծառայության մասին» օրենքի (այսուհետ՝ Օրենք) 29-րդ հոդվածի 2-րդ մասի, որի համաձայն Կառավարությունը լիազորված է սահմանելու միանվագ դրամական օգնության չափն ու վճարման կարգը։
Օրենքի 29-րդ հոդվածի 1-ին մասի պահանջների հաշվառմամբ Նախագծով դրամական օգնության չափերը փոխկապակցված են ծառայողական պարտականությունները կատարելիս ծառայողի զոհվելու կամ հաշմանդամություն ունեցող անձ ճանաչվելու հանգամանքի հետ։ Հարկ է նկատի ունենալ, որ խնդրո առարկա հանգամանքերի իրավական կարգավիճակը որոշվում է մահանալու (զոհվելու) կամ հաշմանդամություն ունեցող անձ ճանաչվելու պատճառական կապը սահմանելու միջոցով, իսկ նման հարաբերությունները կարգավորելու լիազորություն Կառավարության համար Օրենքով նախատեսված չէ։ Համեմատության համար հարկ է նշել, որ «Զինվորական ծառայության և զինծառայողի կարգավիճակի մասին» օրենքի 17-րդ հոդվածի 2-րդ մասով Կառավարությանը վերապահված է սահմանելու «Քաղաքացու առողջական վիճակի հետազոտման և բժշկական փորձաքննության, հետազոտման և փորձաքննության ուղեգրման կարգերը, հետազոտում և բժշկական փորձաքննություն իրականացնող մարմինները և դրանց գործունեության կարգը, բժշկական հետազոտությունների և բժշկական հաստատությունների ցանկերը, իրականացված ծառայությունների դիմաց փոխհատուցման կարգը, փորձաքննության եզրակացությունների ձևերը...»։ Այս իրավական հիմքով էլ ընդունվել է ՀՀ կառավարության 2018 թվականի ապրիլի 12-ի N 405-Ն որոշումը, որի N 1 հավելվածով սահմանված են քաղաքացու առողջական վիճակի հետազոտման և բժշկական փորձաքննության կարգը, հետազոտում և բժշկական փորձաքննություն իրականացնող մարմինները, դրանց գործունեության, ինչպես նաև հետազոտման և փորձաքննության ուղեգրման կարգերը, փորձաքննության եզրակացությունների ձևերը։ Մասնավորապես նշված հավելվածի 101-րդ կետով սահմանած են զինվորական ծառայության հետ պատճառական կապը սահմանելիս տրվող եզրակացությունները` հիվանդությունը ձեռք է բերել կամ վնասվածքը ստացել է զինվորական ծառայության ընթացքում, հիվանդությունը ձեռք է բերել կամ վնասվածքը ստացել է զինվորական պարտականությունները կատարելու հետևանքով և այլն։
Այս կապակցությամբ առաջարկում եմ էկոպարեկային ծառայողի ծառայողական պարտականությունները կատարելիս ծառայողի զոհվելու կամ հաշմանդամություն ունեցող անձ ճանաչվելու դեպքում դրամական աջակցության չափերը կամ վճարման կարգերը սահմանելուց առաջ կարգավորել համապատասխան պատճառական կապերը սահմանելուն առնչվող հարաբերությունները՝ Օրենքում կատարելով համապատասխան փոփոխություններ։
Ընդ որում, եթե նախատեսվում է, որ ծառայողի մահվան կամ հաշմանդամության պատճառական կապի որոշման համար փորձաքննական եզրակացությունը պետք է տա ԿՌԲՓԿ-ն, ապա համապատասխան օրենքի նախագիծը պետք է համաձայնեցնել նաև Պաշտպանության նախարարության հետ։ Օրենքի ընդունումից հետո հարկ կլինի անհրաժեշտ փոփոխություններ կատարել Կառավարության 2018 թվականի ապրիլի 12-ի N 405-Ն որոշման մեջ։
2.	Նախագծի և հավելվածի վերնագրերում, Նախագծի և հավելվածի 1-ին կետերում հստակության համար առաջարկում եմ «էկոպարեկային ծառայողի զոհվելու կամ էկոպարեկային ծառայողին հաշմանդամություն ունեցող անձ ճանաչելու» բառերը փոխարինել «ծառայողական պարտականությունները կատարելիս էկոպարեկային ծառայողի զոհվելու կամ ծառայողական պարտականությունները կատարելիս էկոպարեկային ծառայողին հաշմանդամություն ունեցող անձ ճանաչելու» բառերով՝ հաշվի առնելով այն հանգամանքը, որ Օրենքի 29-րդ հոդվածի 1-ին մասի համաձայն՝ միանվագ դրամական օգնություն տրվում է ծառայողական պարտականությունները կատարելիս զոհվելու (տրվում է ընտանիքի անդամին) կամ հաշմանդամություն ունեցող անձ ճանաչելու դեպքում։
3.	Նախագծի հավելվածի 2-րդ և 3-րդ կետերով առաջարկվող գումարների չափերի մասով հարկ է նկատի ունենալ, որ դրանք նույնական են զինվորական ծառայության ընթացքում զոհված կամ հաշմանդամություն ձեռք բերած զինծառայողների համար սահմանված չափերի հետ (սահմանված են ՀՀ կառավարության 2018 թվականի օգոստոսի 9-ի թիվ 916-Ն որոշմամբ)։ Այս կապակցությամբ պետք է հաշվի առնել զինվորական ծառայության առանձնահատկությունները և այդ ծառայության հետ կապված ռիսկերը, որոնք պետք է համարժեք լինեն պետության կողմից տրվող սոցիալական երաշխիքների հետ։ Առաջարկում եմ էկոպարեկային ծառայողների համար դրամական աջակցության չափերը սահմանել զինծառայողների համար սահմանված չափերից ավելի պակաս չափով (օրինակ՝ 50 տոկոսի չափով)։
4.	Նախագծի հավելվածի 7-րդ կետի 4-րդ ենթակետի առնչությամբ հայտնում եմ, որ «Անձի ֆունկցիոնալության գնահատման մասին» օրենքի 7-րդ հոդվածի 5-րդ մասի 1-ին կետի «ժ» ենթակետի համաձայն՝ անձի ֆունկցիոնալության գնահատումն իրականացվում է նաև մահվան պատճառական կապը որոշելու դեպքերում՝ անձի կամ նրա օրինական ներկայացուցչի դիմումի հիման վրա: ՀՀ կառավարության 2022 թվականի հուլիսի 28-ի N 1180-Ն որոշման հավելվածի 50.1-ին կետի համաձայն՝ մահվան պատճառական կապը սահմանվում է այն դեպքում, երբ մահվան պատճառ են հանդիսացել արտադրական վնասվածքը կամ մասնագիտական հիվանդությունը, կամ զինվորական ծառայության հետ կապված հիվանդությունը, վնասվածքը (այդ թվում՝ Չեռնոբիլի ԱԷԿ-ի վթարի հետևանքների վերացման աշխատանքներին մասնակցած զինծառայողի) կամ դրանց անմիջական բարդությունը կամ խորացումը։ Այսպիսով, զոհված ծառայողի մահվան պատճառական կապի վերաբերյալ որոշումը տրվում է ՀՀ աշխատանքի և սոցիալական հարցերի նախարարության միասնական սոցիալական ծառայության կողմից՝ բացառապես օրենսդրությամբ սահմանված ընթացակարգերով և դեպքերում։ Առաջարկում եմ, նախագծով առաջարկվող կարգավորումը դիտարկել նշվածի համատեքստում: 
5.	Միաժամանակ, հարկ է նշել, որ 2024 թվականի հունվարի 1-ից Հայաստանի Հանրապետությունում իրականացվում է միայն անձի ֆունկցիոնալության գնահատում, անձի ֆունկցիոնալության գնահատման արդյունքներով անձը (երեխան) ճանաչվում է հաշմանդամություն ունեցող կամ չի ճանաչվում, որոշվում է նրա ֆունկցիոնալության սահմանափակման աստիճանը՝ թեթև, միջին, ծանր, խորը: Ֆունկցիոնալության սահմանափակման միջին կամ ծանր կամ խորը աստիճան սահմանելու դեպքում անձը ճանաչվում է հաշմանդամություն ունեցող: Հաշվի առնելով վերոգրյալը՝ անհրաժեշտ է Նախագծի ձև N 1-ից հանել «հաշմանդամության խումբը կամ» և «բժշկասոցիալական փորձաքննական որոշման կամ» բառերը։
6.	Նախագծի հավելվածի 9-րդ կետով նախատեսվում է, որ մահվան կամ հաշմանդամության պատճառական կապի որոշման համար փորձաքննական եզրակացությունը տալու է ՀՀ կառավարության 2018 թվականի ապրիլի 12-ի N 405-Ն որոշման N 1 հավելվածի 4-րդ կետով սահմանված կենտրոնական ռազմաբժշկական փորձաքննական կենտրոնը։ Այս կապակցությամբ հարկ է նկատի ունենալ, որ Կառավարության 2018 թվականի ապրիլի 12-ի N 405-Ն որոշման N 1 հավելվածի 82-84-րդ կետերի համաձայն՝ Պաշտպանության նախարարության կենտրոնական ռազմաբժշկական փորձաքննական կենտրոնը ռազմաբժշկական փորձաքննություն իրականացնող հաստիքային ղեկավար մարմին է, որի պետը նշանակվում է Պաշտպանության նախարարի հրամանով և հաշվետու է Պաշտպանության նախարարին: ԿՌԲՓԿ-ն ապահովում է տվյալ որոշմամբ սահմանված դեպքերում ռազմաբժշկական փորձաքննության իրականացումը։ ԿՌԲՓԿ-ի լիազորությունները սահմանվում են նշված որոշմամբ հաստատված կարգով և Հայաստանի Հանրապետության պաշտպանության նախարարի հրամաններով: ԿՌԲՓԿ-ի գործառույթները սահմանված են նույն հավելվածի 86-րդ կետով (Ծառայողի մահվան կամ հաշմանդամության պատճառական կապի որոշման համար փորձաքննական եզրակացություն տալը նախատեսված չէ այդ դրույթով)։ 
Ըստ այդմ, Նախագծի հավելվածի 9-16-րդ կետերը հակասում են գործող օրենսդրությանը, ինչպես պատճառական կապի որոշման համար փորձաքննական եզրակացությունը տալու իրավասու մարմնի մասով, այնպես էլ այդ եզրակացությունը տալու ընթացակարգերի մասով (եզրակացություն տալու համար հիմք է հանդիսանում էկոպարեկային ծառայության պետի տեղեկանքը, որը հիմնավորված չէ որևէ բժշկական փաստաթղթով, առկա չէ այն հիվանդությունների ցանկը, որն եզրակացությունը տալու համար կարող է հիմք հանդիսանալ և այլն)։ Պարզ չէ, թե էկոպարեկային ծառայության պետը ինչ ընթացակարգով, ինչ փաստաթղթերի հիման վրա է տալու հիվանդությունը ձեռք բերելու վերաբերյալ տեղեկանքը։ Հարկ է նկատի ունենալ, որ ԿՌԲՓԿ գործառույթները, դրանց իրականացման ընթացակարգերն արդեն իսկ սահմանված են ՀՀ կառավարության 2018 թվականի ապրիլի 12-ի N 405-Ն որոշման N 1 հավելվածով։ Բացի այդ, Նախագծի հավելվածի 13-րդ կետի 1-ին ենթակետում ԿՌԲՓԿ-ի կողմից ծառայության հետ պատճառական կապի որոշման համար անհրաժեշտ փաստաթղթերի ցանկում նշված է՝ «էկոպարեկային ծառայության պետի կողմից տրված տեղեկանք հիվանդությունը ձեռք բերելու» վերաբերյալ տեղեկանքի տրամադրում: Հարկ է նշել, որ էկոպարեկային ծառայության պետը չի հանդիսանում այն բժշկական փորձաքննական մարմինը կամ անձը, որը կարող է տրամադրել տեղեկանք՝ անձի հիվանդության վերաբերյալ, այն կարող է տրամադրել իրավասու համապատասխան մարմինը։ Նման փաստաթուղթ նախատեսված չէ նաև ՀՀ կառավարության 2018 թվականի ապրիլի 12-ի N 405-Ն որոշման N 1 հավելվածով, ուստի Նախագծի հավելվածի 13-րդ կետի 1-ին ենթակետը կիրառելի չէ։
7.	Միաժամանակ նկատի ունենալով, որ Նախագծի շահառուները էկոպարեկային ծառայողներն են, ուստի նրանց միանվագ դրամական օգնության տրամադրումը պետք է իրականացվի նշված ոլորտի լիազոր մարմնի կողմից։ Բացի այդ, անհասկանալի է Աշխատանքի և սոցիալական հարցերի նախարարությանը այս գործըթացում ներգրավելը միայն վճարման նպատակով։ Ուստի, առաջարկում ենք Նախագծից հանել այն դրույթները, որոնք վերաբերում են Աշխատանքի և սոցիալական հարցերի նախարարության կողմից միանվագ դրամական աջակցության վճարմանը։
8.	Նախագծի հիմնավորման համաձայն՝ Նախագծի ընդունման դեպքում Հայաստանի Հանրապետության պետական բյուջեի եկամուտներում և ծախսերում կառաջանան լրացուցիչ փոփոխություններ։ Այս առումով անհասկանալի է, թե ի՞նչ փոփոխությունների է հանգեցնելու նախագծի ընդունումը պետական բյուջեի եկամուտներում, իսկ ծախսերի մասով ներկայացված չէ որևէ հաշվարկ։ Բացի այդ, պետք է նկատի ունենալ, որ Աշխատանքի և սոցիալական հարցերի նախարարությանը այդ նպատակով միջոցներ հատկացված չեն։
	Ընդունվել է։
Նախագիծը լրամշակվել է։

	13. Կենտրոնական բանկ (կարծիք)
	03 նոյեմբերի 2025թ.

